མ་བཟང་ཕོ་མོའི་ལུགས་མིན།།ཞེས་སྨྲས་མགོ་བོ་དགྱེ་ནས།།དགྲ་འདུལ་ཕྱོགས་ལ་བལྟས་པས།།དགྲ་འདུལ་སེམས་ཀྱི་ས་གཞིར།།ཀུན་རྟོགས་རྩྭ་ངན་འདི་སྐྱེས།།གནའ་མི་བོད་ཀྱི་གཏམ་ལ།།མི་དགོས་བུ་མོའི་ཁ་རེད།།དགོས་རྒྱུ་ལག་པའི་མཐིལ་རེད།།ཅེས་གྲགས་འཇམ་པའི་ངག་གིས།།སེམས་པ་འགུག་ཐབས་བྱས་ཀྱང༌།།མ་ཁུག་གཉའ་བ་རེངས་ན།།ད་ནི་རྩུབ་མོའི་ཐབས་ཀྱིས།།བཅུན་ལས་འོས་གཞན་མེད་སྙམ།།དེ་མུར་བུ་ཁྲིད་ལུས་ལ།།དགྲ་འདུལ་འཁྲི་ཤིང་འཁྲིལ་འཁྲིལ།།དཀར་དམར་བཞིན་རས་ཕྱོགས་ལ།།མཆུ་སྒྲོས་གློག་དམར་འཁྱུག་འཁྲུག།ལག་པའི་ལྕགས་ཀྱུ་ཟུང་གིས།།ནུ་འབུར་ཉ་མོ་འཛིན་འཛིན།།བྱས་པས་བུ་འཁྲིད་འཚབ་ཏེ།།